Indenrigsrejser fra og til Aalborg Lufthavn bliver dyrere og dyrere. Efter Cimbers konkurs har både SAS og nu også Norwegian forhøjet prisen på indenrigsrigsrejser. Det skriver check-in.dk. - Det er korrekt, at vi har justeret priserne på Aalborg-ruten, men ikke til Karup. Priserne afgøres af udbud og efterspørgsel, siger presse- og markedschef hos Norwegian Johan Bisgaard Larsen til check-in.dk Derfor virker det sandynligt, at stigningen kommer på grund af Cimbers konkurs. Siden da har både SAS og Norwegian nemlig haft travlt med at tilfredstille de mange kunder. Norwegians stigning svarer til cirka 15 procent - på 100 kroner på ruten mellem København og Aalborg. Den koster nu 778 kroner. SAS har for få dage siden hævet prisen med 20 procent til i alt 1.172 kroner.

Referat:
Først hævede SAS priserne. Og nu følger Norwegian efter. Priserne på indenrigsrejser fra Aalborg stiger med over 15 procent.